Document ID: 31998R0339

KOMISSION ASETUS (EY) N:o 339/98,
annettu 11 päivänä helmikuuta 1998,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden I, II, III, V, VI, VII, VIII ja IX muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksen (ETY) N:o 3030/93, annettu 12 päivänä lokakuuta 1993, tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä (1), sellaisena kuin se on viimeksi muutettuna komission asetuksella (EY) N:o 1445/97 (2), ja erityisesti sen 19 artiklan yhdessä sen 17 artiklan kanssa,
sekä katsoo, että
1 päivästä tammikuuta 1998 sovellettavaan yhdistettyyn nimikkeistöön on tehty muutoksia,
neuvosto on päättänyt 24 päivänä heinäkuuta 1997 tehdyllä päätöksellä (3) soveltaa väliaikaisesti entisen Jugoslavian tasavallan Makedonian kanssa tekstiilituotteiden kaupasta neuvoteltua sopimusta,
kahdenvälisen tekstiilituotteiden kauppaa koskevan MFA-sopimuksen soveltamisalaan kuulumattomien tekstiilituotteiden kaupasta Kiinan kansantasavallan kanssa tehdyn sopimuksen, jota on sovellettu 1 päivästä tammikuuta 1995 kahden vuoden ajan, voimassaoloa on pidennetty automaattisesti vuoden mittaisina peräkkäisinä jaksoina ja sitä sovelletaan vuonna 1998,
yhteisön sekä Bulgarian, Puolan, Romanian, Slovakian, T Osekin tasavallan ja Unkarin Eurooppa-sopimusten lisäpöytäkirjat tekstiilituotteiden kaupasta päättyvät 31 päivänä joulukuuta 1997,
sopimukset Albanian, Maltan, Marokon, Slovenian ja Tunisian kanssa päättyvät 31 päivänä joulukuuta 1997,
neuvosto antoi asetuksen (EY) N:o 2315/96 (4), johon sisältyy luettelo tekstiili- ja vaatetustuotesopimuksen toisessa vaiheessa vuoden 1994 GATT-sopimukseen 1 päivänä tammikuuta 1998 sisällytettävistä tekstiili- ja vaatetustuotteista,
edellä esitettyjen asioiden perusteella olisi tarpeen muuttaa asetuksen (ETY) N:o 3030/93 liitteet I, II, III, V, VI, VII, VIII ja IX, jotta voidaan ottaa huomioon asetuksen (ETY) N:o 3030/93 19 artiklan mukaisesti tietyistä kolmansista maista peräisin olevien tiettyjen tekstiilituotteiden yhteisöön suuntautuvaan tuontiin sovellettavat muutokset, ja
tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 3030/93 seuraavasti:
- Korvataan liite I tämän asetuksen liitteellä I.
- Korvataan liite II tämän asetuksen liitteellä II.
- Korvataan liite III tämän asetuksen liitteellä III.
- Korvataan liite V tämän asetuksen liitteellä IV.
- Korvataan liite VI tämän asetuksen liitteellä V.
- Korvataan liite VII tämän asetuksen liitteellä VI.
- Korvataan liite VIII tämän asetuksen liitteellä VII.
- Korvataan liite IX tämän asetuksen liitteellä VIII.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä helmikuuta 1998.

Labels: 1
3
5